સરકારી હોસ્પિટલો ખુલતા વધારાની પથારીઓ ઉપરાંત, આઈસીયુ, ઓપરેશન થિયેટર, વગેરેની નવી સુવિધાઓ મળશે. હાલમાં જિલ્લાની હોસ્પિટલમાં મળતી મફત સારવાર અને સુવિધાઓ તો ચાલુ જ રહેશે, સાથે સુપર સ્પેશ્યાલિટી સારવારની સુવિધા વધશે. જેથી દુરના જીલ્લાના દર્દીઓને સારવાર માટે અમદાવાદ આવવાની જરૂર નહીં રહે. આ સાથે બનાસકાંઠા જેવા આંતરિયાળ અને પછાત વિસ્તાર, દાહોદના આદિવાસી વિસ્તારમાં સારી હોસ્પિટલ ખુલતા માતા મૃત્યુદર, બાળ મૃત્યુદર, જેવા વિવિધ પ્રશ્નોમાં થોડો ઘટાડો થવાની સંભાવના વધશે.